– nýtt rit um Bláa hagkerfið kynnt í Sjávarklasanum – Myndin var tekin þegar kynning bæklingsins “ Hvað er bakvið ystu sjónarrönd var kynntur . Á myndinni eru ; Þór Sigfússon , Júlíus B Kristinsson , Friðrik Sigurðsson , frú Elíza Reid , Davíð Freyr Jónsson , Þórlindur Kjartansson og Berta Daníelsdóttir . Bláa hagkerfið , eða öll starfsemi sem við kemur hafinu í kringum Ísland , getur þrefaldast að umfangi á næstu tveim áratugum . Í bláa hagkerfinu felast því mörg tækifæri til að skapa verðmæti og áhugaverð störf til framtíðar . Þetta er meðal þess sem kemur fram í nýju riti Íslenska sjávarklasans sem nefnist „ Bak við yztu sjónarrönd “ . Höfundar ritsins eru þeir Þór Sigfússon og Þórlindur Kjartansson en 26 sérfræðingar og frumkvöðlar veita einnig álit sitt á ýmsum framtíðarviðfangsefnum er lúta að hafinu . Bróðurpartur veltu bláa hagkerfisins í dag er tengdur hefðbundnum sjávarútvegi . Í ritinu er talið að vel kunni svo að fara að stór hluti bláa hagkerfisins sé lítið eða ekkert tengdur hefðbundnum fiskveiðum innan 20 ára . Nýjar atvinnugreinar , sem nýta auðlindir hafsins , munu skjóta enn frekar rótum og verða fyrirferðarmiklar á komandi árum ef rétt er á málum haldið . Í ritinu er rætt um líklega þróun í veltu einstakra greina sem tengjast bláa hagkerfinu hérlendis næstu tvo áratugina . Þær áætlanir byggjast bæði á áætlunum sem gerðar hafa verið um veltuaukningu þessara atvinnugreina á heimsvísu og á viðtölum við ýmsa frumkvöðla og forsvarsmenn fyrirtækja hérlendis . Tækifæri í líftækni og fullvinnslu Tækifærin liggja m.a. í aukinni fiskirækt , líftækni , fullvinnslu aukaafurða , vaxandi stofnum nýrra veiðitegunda við Ísland eins og skelfiski , nýtingu þara og ræktun þörunga svo eitthvað sé nefnt . Ógnanirnar felast fyrst og fremst aukinni mengun í hafinu í kringum Ísland , hitnun og súrnun sjávar og plastmengun . Í ritinu eru nefnd nokkur atriði sem leggja ber kapp á til að efla enn frekar bláa hagkerfið . Þar er m.a. nefnt mikilvægi þess að Íslendingar skynji þau tækifæri sem felast í því að taka sér stöðu sem forystuland í í nýsköpun og umhverfisvernd . Þá þarf að efla rannsóknir og menntun á þessum sviðum , styrkja enn frekar samkeppnissjóði , treysta hafréttarlega stöðu Íslands og efla nýsköpunar - og frumkvöðlaumhverfið hérlendis . Hinn 3. desember sl. tók frú Eliza Reid á móti fyrsta eintaki af þessu riti Í húsi sjávarklasans að Grandagarði 16 . Kristján Þór Júlíusson sjávarútvegsráðherra flutti ávarp og nokkrir frumkvöðlar sýndu nýsköpunarverkefni sem bætt geta umhverfið og aukið verðmæti .